  Туспуктэм: vk.com (Сюмсинский Дом культуры) Наталия Сильвестрова 26-тӥ тулыспалэ Сюмси черкогуртэ Масленча (Вӧйдыр) юмшанэ быдэс элькунысь 3 сюрс 500-лэсь трос адями люкаськылӥз. Шулдыръяськон «Масленица идёт – блины да ягоды несёт!» мереткыл улсын радъяськиз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Шулдыръяськонъёсын вашкала шудонъёс но вожвылъяськонъёс ортчизы. Элькунысь муниципал кылдытэтъёсысь  творчествоя коллективъёс валтӥсь сцена вылылн кырӟазы-эктӥзы. Вань мылкыд карисьёс пӧртэм ӵошатсконъёсы пыриськизы, такмакъёсты быдэстӥзы. Куноосты Вӧйдыр сиён-юонэн утялтӥзы. « Вашкала сямъя ми туннэ кезьыт толэз келяськом но шуныт тулысэз пумитаськом. Котькуд ар одӥгез валтӥсь тулыс шулдыръяськон выль ёросын радъяське. Туэ милемыз Сюмси музъем куноятэ. Учыр тупамен, Простить карон нуналэн но ӟечкыламе потэ. Инмарлы оскисьёс та нуналэ ог-огзылэсь прощение куро, кӧсутёнэз чылкыт лулын кутскон понна » Эдуард Петров, Удмуртиысь йӧскалык политикая министр Озьы ик шулдыръяськонын Масленча сульдэрез сутӥзы, со выльдӥськонэз возьматэ. Тодэ вайытом, 2023-тӥ арын элькун Гербер шулдыръяськон Вотка ёросын радъяськоз. Тегъёс: Масленча праздникъёс Сюмси Удмуртия  